 Yuusuf wuxuu ahaa siyaasi miisaan qarsoon leh, isla markaana Arimaha meel adag ka istaaga, waxaa lagu xasuustaa in uu ahaa udub dhexeedka siyaasada Mweyne Rayaale, xidhiidhka ka dhexeeya siyaasiyiinta Somaliland iyo isaga ma ahayn mid la dareemi karayay, hadana wuxuu ahaa nin marka ay meel adag taagan tahay lala tashado, waxaa ka mid aha Arimaha lagu xasuusto ee taladeeda loo tiriyo dhawr jeer oo ay isku dhaceen Mweyne Cigaal iyo Mxigenkiisii Rayaale oo uu kula taliyay in uu halkiisa xajisto hadalna aanu dibada uga soo bixin, wuxuu inta badan ahaa nin ku dadaali jiray in Beelaha is Oodxiga la yeesho xidhiidh siyaasadeed, mana ahayn nin jecel colaada sokeeye soo noqoto, Inta badan wuxuu ahaa nin khibrad badan u lahaa siyaasada dalka ka jirta, maadaama uu ahaa ragii la bilaabay aasaaska Somaliland, wuxuu ahaa nin mabdaa Somaliland oo Aqoonyahankiisa iyo waxgaradkiisu ka soo horjeeday sanadihii 1992dii isagu la safray mabdaaas goosashada oo ka dhaadhicinayay qurbajooga reer Awdal, isagoo markaas tusayay in uu dariiq sax ah taagan yahay, marka la fiiriyo xaalada dalkii ka jirta. 